CELEX: 32019R0260
Language: el
Date: 2019-02-14 00:00:00
Title: Εκτελεστικός κανονισμός (ΕΕ) 2019/260 της Επιτροπής, της 14ης Φεβρουαρίου 2019, για την τροποποίηση του εκτελεστικού κανονισμού (ΕΕ) αριθ. 180/2014 όσον αφορά τον όγκο των παραδοσιακών εμπορικών ροών μεταξύ ορισμένων εξόχως απόκεντρων περιοχών της Ένωσης και του Ηνωμένου Βασιλείου

15.2.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 44/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/260 ΤΗΣ ΕΠΙΤΡΟΠΗΣ
         της 14ης Φεβρουαρίου 2019
         για την τροποποίηση του εκτελεστικού κανονισμού (ΕΕ) αριθ. 180/2014 όσον αφορά τον όγκο των παραδοσιακών εμπορικών ροών μεταξύ ορισμένων εξόχως απόκεντρων περιοχών της Ένωσης και του Ηνωμένου Βασιλείου
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 228/2013 του Ευρωπαϊκού Κοινοβουλίου και του Συμβουλίου, της 13ης Μαρτίου 2013, για τον καθορισμό ειδικών μέτρων για τη γεωργία στις εξόχως απόκεντρες περιοχές της Ένωσης και για την κατάργηση του κανονισμού (ΕΚ) αριθ. 247/2006 του Συμβουλίου (1), και ιδίως το άρθρο 14,
         Εκτιμώντας τα ακόλουθα:
         
                     (1)
                  
                  
                     Στις 29 Μαρτίου 2017, το Ηνωμένο Βασίλειο γνωστοποίησε την πρόθεσή του να αποχωρήσει από την Ένωση, δυνάμει του άρθρου 50 της Συνθήκης για την Ευρωπαϊκή Ένωση. Οι Συνθήκες θα παύσουν να ισχύουν ως προς το Ηνωμένο Βασίλειο από την ημερομηνία έναρξης ισχύος της συμφωνίας αποχώρησης ή, ελλείψει συμφωνίας, δύο έτη μετά τη γνωστοποίηση, δηλαδή από τις 30 Μαρτίου 2019, εκτός εάν το Ευρωπαϊκό Συμβούλιο, σε συμφωνία με το Ηνωμένο Βασίλειο, αποφασίσει ομόφωνα να παρατείνει την εν λόγω προθεσμία.
                  
               
                     (2)
                  
                  
                     Η συμφωνία αποχώρησης στην οποία κατέληξαν οι διαπραγματευτές περιέχει ρυθμίσεις για την εφαρμογή των διατάξεων του ενωσιακού δικαίου ως προς το Ηνωμένο Βασίλειο και εντός αυτού πέραν της ημερομηνίας κατά την οποία οι Συνθήκες παύουν να ισχύουν ως προς το Ηνωμένο Βασίλειο και εντός αυτού. Εάν η εν λόγω συμφωνία τεθεί σε ισχύ, ο εκτελεστικός κανονισμός (ΕΕ) αριθ. 180/2014 της Επιτροπής (2) θα ισχύει ως προς το Ηνωμένο Βασίλειο και εντός αυτού κατά τη διάρκεια της μεταβατικής περιόδου σύμφωνα με την εν λόγω συμφωνία και θα παύσει να ισχύει στο τέλος αυτής της περιόδου.
                  
               
                     (3)
                  
                  
                     Το άρθρο 15 παράγραφος 1 του εκτελεστικού κανονισμού (ΕΕ) αριθ. 180/2014 προβλέπει τη δυνατότητα των επιχειρηματιών να εξάγουν, στο πλαίσιο παραδοσιακών εμπορικών ροών ή περιφερειακού εμπορίου, και να αποστέλλουν, στο πλαίσιο παραδοσιακών εμπορικών ροών, μεταποιημένα προϊόντα τα οποία περιέχουν πρώτες ύλες που έχουν υπαχθεί στο ειδικό καθεστώς εφοδιασμού, όπως αναφέρεται στο άρθρο 10 του κανονισμού (ΕΕ) αριθ. 228/2013. Οι μεταποιητές που προτίθενται να εξαγάγουν ή να αποστείλουν τα εν λόγω προϊόντα στο εν λόγω πλαίσιο μπορούν να το πράξουν εντός των ετησίων ορίων των ποσοτήτων που καθορίζονται στα παραρτήματα II έως V του εκτελεστικού κανονισμού (ΕΕ) αριθ. 180/2014. Ο κατάλογος των τρίτων χωρών στις οποίες μπορούν να εξάγονται τα προϊόντα αυτά παρατίθεται στο παράρτημα VI του εν λόγω κανονισμού.
                  
               
                     (4)
                  
                  
                     Προς αποφυγήν ενδεχόμενης διατάραξης των παραδοσιακών εμπορικών ροών μεταξύ των εν λόγω εξόχως απόκεντρων περιοχών και του Ηνωμένου Βασιλείου, οι ποσότητες των σχετικών μεταποιημένων προϊόντων που επί του παρόντος αποστέλλονται από τη Μαδέρα και τις Καναρίους Νήσους στο Ηνωμένο Βασίλειο ως κράτος μέλος θα πρέπει να εκφράζονται ως εξαγωγές προς τρίτες χώρες στα παραρτήματα III και IV του εκτελεστικού κανονισμού (ΕΕ) αριθ. 180/2014. Επιπλέον, το Ηνωμένο Βασίλειο θα πρέπει να αναφέρεται ως τρίτη χώρα στο παράρτημα VI του εν λόγω κανονισμού.
                  
               
                     (5)
                  
                  
                     Ως εκ τούτου, θα πρέπει να τροποποιηθεί αναλόγως ο εκτελεστικός κανονισμός (ΕΕ) αριθ. 180/2014.
                  
               
                     (6)
                  
                  
                     Σύμφωνα με το άρθρο 4 παράγραφος 3 του κανονισμού (ΕΟΚ, Ευρατόμ) αριθ. 1182/71 (3), η παύση της εφαρμογής πράξεων σε ορισμένη ημερομηνία επέρχεται με την παρέλευση της τελευταίας ώρας της ημέρας που αντιστοιχεί στην ημερομηνία αυτή. Επομένως, ο παρών κανονισμός θα πρέπει να εφαρμόζεται από την επομένη της ημερομηνίας κατά την οποία ο κανονισμός (ΕΕ) αριθ. 180/2014 παύει να ισχύει ως προς το Ηνωμένο Βασίλειο και εντός αυτού.
                  
               
                     (7)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής άμεσων ενισχύσεων,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα παραρτήματα III, IV και VI του εκτελεστικού κανονισμού (ΕΕ) αριθ. 180/2014 τροποποιούνται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την επομένη της ημέρας κατά την οποία ο εκτελεστικός κανονισμός (ΕΕ) αριθ. 180/2014 παύει να ισχύει ως προς το Ηνωμένο Βασίλειο και εντός αυτού.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 14 Φεβρουαρίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 78 της 20.3.2013, σ. 23.
         
            (2)  Εκτελεστικός κανονισμός (ΕΕ) αριθ. 180/2014 της Επιτροπής, της 20ής Φεβρουαρίου 2014, σχετικά με τη θέσπιση κανόνων εφαρμογής του κανονισμού (ΕΕ) αριθ. 228/2013 του Ευρωπαϊκού Κοινοβουλίου και του Συμβουλίου για τον καθορισμό ειδικών μέτρων για τη γεωργία στις εξόχως απόκεντρες περιοχές της Ένωσης (ΕΕ L 63 της 4.3.2014, σ. 13).
         
            (3)  Κανονισμός (ΕΟΚ, Ευρατόμ) αριθ. 1182/71 του Συμβουλίου, της 3ης Ιουνίου 1971, περί καθορισμού των κανόνων που εφαρμόζονται στις προθεσμίες, ημερομηνίες και διορίες (ΕΕ L 124 της 8.6.1971, σ. 1).
      
      
         
            ΠΑΡΑΡΤΗΜΑ
            Τα παραρτήματα III, IV και VI του εκτελεστικού κανονισμού (ΕΕ) αριθ. 180/2014 τροποποιούνται ως εξής:
            
                        (1)
                     
                     
                        στο παράρτημα III, ο πίνακας για τη Μαδέρα τροποποιείται ως εξής:
                        
                                    α)
                                 
                                 
                                    οι σειρές που αφορούν τις κλάσεις 1905 και 2009 και τις διακρίσεις 2202 10 και 2202 90 αντικαθίστανται από το ακόλουθο κείμενο:
                                    
                                                «1905 
                                             
                                             
                                                116 100 
                                             
                                             
                                                400
                                             
                                          
                                                2009 
                                             
                                             
                                                *13 480 
                                             
                                             
                                                *20
                                             
                                          
                                                2202 10 
                                                2202 90 
                                             
                                             
                                                752 100 
                                             
                                             
                                                42 900 »
                                             
                                          
                              
                                    β)
                                 
                                 
                                    η σειρά που αφορά την κλάση 2208 αντικαθίσταται από το ακόλουθο κείμενο:
                                    
                                                «2208 
                                             
                                             
                                                *24 800 
                                             
                                             
                                                *31 200 »
                                             
                                          
                              
                  
                        (2)
                     
                     
                        στον πίνακα του παραρτήματος IV, η σειρά που αφορά τη διάκριση 1704 90 αντικαθίσταται από το ακόλουθο κείμενο:
                        
                                    «1704 90 
                                 
                                 
                                    417 500 
                                 
                                 
                                    229 000 »
                                 
                              
                  
                        (3)
                     
                     
                        στο παράρτημα VI, το κείμενο που αφορά τις Αζόρες και τη Μαδέρα αντικαθίσταται από το ακόλουθο κείμενο:
                        «Τρίτες χώρες προορισμού των εξαγωγών, από τις Αζόρες και τη Μαδέρα, μεταποιημένων προϊόντων στο πλαίσιο του περιφερειακού εμπορίου
                        
                        Ανγκόλα, Καναδάς, Πράσινο Ακρωτήριο, Γουινέα Μπισσάου, Μαρόκο, Μοζαμβίκη, Νότια Αφρική, Ηνωμένο Βασίλειο, Ηνωμένες Πολιτείες της Αμερικής και Βενεζουέλα».